Estoy Aquí

"Estoy Aquí" on kolumbialaisen laulaja-lauluntekijän Shakiran kappale hänen kolmannelta studioalbumiltaan Pies Descalzos (1995). Sen julkaisivat vuonna 1995 Sony Music ja Columbia Records albumin ensimmäisenä singlenä. Laulun ovat kirjoittaneet ja tuottaneet Shakira ja Luis Fernando Ochoa. "Estoy Aquí" on latin pop -kappale, jonka sanoitukset käsittelevät halukkuutta korjata epäonnistunut ihmissuhde.

Julkaisunsa jälkeen "Estoy Aquí" sai yleisesti positiivisia arvosteluita musiikkikriitikoilta, jotka tunnustivat sen olevan yksi Pies Descalzos -albumin helpoiten tunnistettavista kappaleista. Lisäksi siitä tuli Shakiran ensimmäinen kappale, joka saavutti kaupallista menestystä hänen kotimaansa Kolumbian ulkopuolella. Kappale saavutti sijat 1 ja 2 Billboard Latin Pop Songs ja Latin Songs -listoilla. Sen menestys auttoi Pies Descalzosia menestymään, ja albumi lopulta saavutti platinasertifikaatit Brasiliassa, Kolumbiassa ja Yhdysvalloissa. Kappaleen musiikkivideolla Shakira esittää kappaleen soittaen myös kitaraa.

Portugalinkielinen käännös kappaleesta nimeltä "Estou Aqui" ilmestyi Shakiran ensimmäisellä remix-albumilla The Remixes vuonna 1997. Englanninkielinen versio vuoti Internetiin vuonna 2011. Kappale on esitetty kuudella Shakiran tähän mennessä pitämästä seitsemästä konserttikiertueesta.

 Tausta ja sävellys 
Shakira julkaisi ensimmäisen suuren levytysyhtiön studioalbuminsa Pies Descalzos vuonna 1995 julkaisijoinaan Sony Music ja Columbia Records. Hänellä oli merkittävä rooli albumin tuottamisessa: hän kirjoitti ja tuotti kaikki levyn sisältämät yksitoista kappaletta. Albumin vuonna 1996 julkaistu ensimmäinen single "Estoy Aquí" on kirjoitettu ja sävelletty yhdessä Luis Fernando Ochoan kanssa. Kappaleessa kuuluvat voimakkaasti latin pop -elementit, ja siinä käytetään huomattavasti kitaran instrumentointia. Lyyrisesti se kertoo halusta parantaa epäonnistunutta ihmissuhdetta. Suomeksi sanat "lo que nos pasó no repetirá jamás" ja "Estoy aquí queriéndote, ahogándome" kääntävät "mitä meille tapahtui, ei koskaan tule toistumaan" ja "Olen täällä sinua haluamassa, hukkumassa". Saavutettuaan menestystä alkuperäisellä espanjankielinen versiolla, "Estoy Aquí" äänitettiin uudelleen portugalin kielisenä. Portugalinkielinen "Estou Aqui" julkaistiin osana vuonna 1997 julkaistua remix-albumia The Remixes. Englanninkielinen versio "I'm Here" vuoti Internetiin vuoden 2011 alussa, mutta sitä ei julkaistu digitaaliseen lataukseen.

 Vastaanotto 
Julkaisunsa jälkeen "Estoy Aquí" sai yleisesti myönteisiä arvosteluita musiikkikriitikoilta, jotka tunnustivat olevan yksi Pies Descalzos -albumin helpoiten tunnistettavista kappaleista. Carlos Quintana about.com-sivustolta kehui kappaletta "elävän tanssimaun" sisältämisestä ja kertoi sen kuuluvan levyn kappaleiden henkilökohtaisten suosikkiensa joukkoon. Vastaavasti Jose F. Promis Allmusicista kiitti sitä siitä, että se toimi "tarttuvana ja melodisena" avauskappaleena ja kertoi kappaleen olevan yksi levyn kohokohdista. Kappale sai ehdokkuuden vuoden poplauluksi vuoden 1997 Lo Nuestro Awards -palkinnoissa mutta hävisi Enrique Iglesiasin "Experiencia Religiosalle".

"Estoy Aquísta" tuli Shakiran ensimmäinen kaupallista menestystä saavuttanut äänite. Kappale saavutti sijat 1 ja 2 Billboard Latin Pop Songs ja Latin Songs -listoilla. Sen kaupallinen menestys auttoi albumia Pies Descalzos menestymään, ja se lopulta saavutti platinasertifikaatin Brasiliassa, ja Yhdysvalloissa. Pies Descalzos sai Kolumbiassa myös "Diamond Prism" -palkinnon.

Vuonna 1996 "Estoy Aquí" oli Pies Descalzosin uusintapainoksen Colección de Oron kappalelistalla. Vuonna 2002 kappale oli mukana Shakiran ensimmäisen hittikompilaatioalbumin Grandes Éxitos ensimmäisenä kappaleena.

 Musiikkivideo 
Musiikkivideon kappaleelle "Estoy Aquí" ohjasi Simon Brand. Musiikkivideon asetelma kuvaa latoa eri vuodenaikoina ja Shakira esittää kappaletta kitaraa soittaen useimmissa kohtauksissa. Shakiran levytysyhtiö Sony Music vastaanotti videon myönteisesti, ja video menestyi myös kaupallisesti. Tämän seurauksena avainhenkilöt päättivät panostaa enemmän Pies Descalzos -albumin mainostamiseen, jos myisi yli 50 000 kopiota. John Lannert Billboardista totesi positiivisesti, että Shakiran ääni ja ulkonäkö "jump out at you". Kolumbiassa video tunnustettiin parhaaksi videoksi Asociación Colombiana de Periodistas del Espectáculo (ACPE) -palkintogaalassa. Singlen valtavan menestyksen jälkeen Latinalaisessa Amerikassa ja Espanjassa Shakira kuvasi Estoy Aquílle toisen musiikkivideon, jonka ohjasi ranskalainen valokuvaaja ja elokuvantekijä Christophe Gstalder. Tätä musiikkivideota käytettiin kappaleen mainostamiseen Euroopan maissa ja sitä markkinoitiin nimellä "Estoy Aquí (European Mix) ". Tämä vaihtoehtoinen musiikkivideo esittää Shakiraa soittamassa kitaraa ja tanssimassa, poseeraten viettelevästi akvaarion takana ja sytyttämällä kitaransa tuleen. Tällä vaihtoehtoisella videolla on myös englanninkielinen versio "I'm Here", mutta sitä ei koskaan julkaistu. Video ilmestyi kuitenkin ranskalaisessa televisiohaastattelussa Star Story.

 Live-esitykset 
Shakira on esittänyt kappaleen "Estoy Aquí" kuudessa tähänastisesta seitsemästä konserttikiertueestaan. Hän esitti kappaleen Mexico Cityssä Tour Pies Descalzos -kiertueensa aikana, joka oli vuosina 1996-1997. Kappale esitettiin myös Tour Anfibio ja Tour of the Mongoose -kiertueilla, jotka pidettiin hänen toisen ja kolmannen studioalbuminsa Dónde Están los Ladrones? ja Laundry Service promotoimiseksi. Kappale esitettiin lisäksi Oral Fixation Tourilla, josta tuli hänen tähän mennessä suurin kiertueensa. Estoy Aquí esitettiin The Sun Comes Out World Tour -kiertueen aikana Rio de Janeirossa osana Rock in Rio -tapahtumaa vuonna 2011. Myöhemmin vuonna 2018 kappale toimi avauslauluna El Dorado World Tour -kiertueelle.

Elokuussa 1999 Shakira lauloi "Estoy Aquí" -kappaleen MTV Unplugged -jakson aikana New Yorkissa. Helmikuussa 2000 esitys julkaistiin live-albumina.  Vuonna 2011 järjestetyssä 12. Latin Grammy -palkintojenjakotilaisuudessa meksikolainen laulaja-lauluntekijä Aleks Syntek esitti kappaleen osana Latin Grammy -kunnianosoitusta Shakiralle, joka palkittiin vuoden Latin Recording Academy Person of the Year -palkinnolla.

 Lähteet 

Luokka:Vuoden 1995 kappaleet
Luokka:Shakiran kappaleet
Luokka:Musiikkivideot
Luokka:Singlelistan ykköset